Berisha viste tidlig ekstraordinære ferdigheter med fotballen, og seniordebuterte som femtenåring for Egersunds IK i en tredjedivisjonskamp mot Staal Jørpeland 20. juni 2008. I alt spilte han 31 kamper og scoret 11 ganger for EIK før han forlot klubben til fordel for Viking FK sommeren 2009. Ironisk nok var hans siste kamp i tigerdrakta også en seriekamp mot Staal Jørpeland, også det i Idrettsparken i Egersund.